ԱՄՓՈՓԱԹԵՐԹ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2209-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈԻԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |  |  |
| --- | --- | --- | --- |
| 1. ՀՀ պետական եկամուտների կոմիտե | | | 21.03․2021թ. |
| N 01/3-2/38053-2021 |
| «Հայաստանի Հանրապետության կառավարության 2020 թվականի դեկտեմբերի 30-ի N 2209-Ն որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չկան: | | **Ընդունվել է** | |
| 2. ՀՀ ֆինանսների նախարարություն | | | 23.06.2021թ․ |
| N 01/2-1/10159-2021 |
| Ս.թ. հունիսի 22-ի Ձեր թիվ 01/8257-2021 գրությամբ ներկայացված` «Հայաստանի Հանրա­պետության կառավարության 2020 թվականի դեկտեմբերի 30-ի թիվ 2209-Ն որոշ­ման մեջ փոփո­խություններ կատարելու մասին» ՀՀ կառավարության որոշման նախագծի վերաբերյալ հայտ­նում ենք, որ դիտողություններ և առաջարկություններ չկան: | | **Ընդունվել է** | |
| 3․ ՀՀ մրցակցության պաշտպանության հանձնաժողով | | | 24․06․2021 |
| N1590-2021 |
| «Հայաստանի Հանրապետության կառավարության 2020 թվականի դեկտեմբերի 30-ի N 2209-Ն որոշման մեջ փոփոխություններ կատարելու մասին» ՀՀ կառավարության որոշման նախագծի (այսուհետ՝ Նախագիծ) 3-րդ կետով առաջարկվում է նախատեսել արտաքին տնտեսական գործունեության մասնակիցների կողմից հայտեր ներկայացնելու 5-օրյա ժամկետ, որի սկիզբը նախատեսվել է սույն թվականի հունիսի 20-ը։  Հաշվի առնելով վերոգրյալը՝ առաջարկում ենք հիշյալ դրույթը խմբագրել և 5 աշխատանքային օրվա ժամկետի սկիզբը սահմանել ավելի ուշ ժամկետ, քան որոշումն ուժի մեջ մտնելու օրը։ | **Ընդունվել է** | | |
| 3․ ՀՀ արդարադատության նախարարություն | | | 22․07․2021 |
| N01/27.0.01/21798-2021 |
| **ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**  **«Հայաստանի Հանրապետության կառավարության 2020 թվականի դեկտեմբերի 30-ի N 2209-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ**   1. «Հայաստանի Հանրապետության կառավարության 2020 թվականի դեկտեմբերի 30-ի N 2209-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետում «որոշման» բառից հետո անհրաժեշտ է լրացնել «(այսուհետ՝ որոշում)» բառերը՝ ելնելով «Նորմատիվ իրավական ակտերի մասին» օրենքի 21-րդ հոդվածի 4-րդ մասի պահանջներից, համաձայն որոնց՝ նորմատիվ իրավական ակտում հաճախակի կիրառվող երկար արտահայտությունները նույն նորմատիվ իրավական ակտում ***կարող են սահմանվել կրճատ տարբերակով***` իրավական ակտում առաջին իսկ կիրառումից հետո նախատեսելով կամ տվյալ արտահայտության սահմանումը, կամ ***փակագծերում նշելով կրճատ տարբերակը***: | **Ընդունվել է** | | |
| 1. Հայաստանի Հանրապետության կառավարության 2020 թվականի դեկտեմբերի 30-ի N 2209-Ն որոշման (այսուհետ՝ որոշում) 3-րդ կետի 1-ին ենթակետով հաստատված N 2 հավելվածի 15-րդ կետի համաձայն՝ ներմուծման թույլատրելի ծավալի չբաշխված քանակությունից ներմուծման նոր թույլատրելի ծավալ ստանալու համար արտաքին տնտեսական գործունեության մասնակիցները ***2021 թվականի սեպտեմբերի 10-ից մինչև սեպտեմբերի 30-ը*** լիազոր մարմին են ներկայացնում հայտ` սույն կարգի 18-րդ կետի պահանջներին համապատասխան:   Նախագծի 1-ին կետի 2-րդ ենթակետով նախատեսվում է որոշման 3-րդ կետի 1-ին ենթակետով հաստատված N 2 հավելվածի 15-րդ կետից հանել «2021 թվականի սեպտեմբերի 10-ից մինչև սեպտեմբերի 30-ը» բառերը:  Նախագծին կից ներկայացված հիմնավորման համաձայն՝ Նախագծի հիշյալ ենթակետով նախատեսված փոփոխությունը պայմանավորված է նրանով, որ մի շարք տնտեսվարող սուբյեկտների կողմից ներկայացվել են դիմումներ առ այն, որ տարբեր պատճառներով (հիմնականում պայմանվորված կորոնավիրուսային համավարակով) նախնական քվոտայի բաշխման համար լիազոր մարմնին հայտեր ներկայացնելու ժամկետները չպահպանելու արդյունքում նրանք չեն կարողացել ստանալ համապատասխան լիցենզիա և բացի այդ, որոշման 3-րդ կետի 1-ին ենթակետով հաստատված N 2 հավելվածի 15-րդ կետում ***ներմուծման թույլատրելի ծավալի չբաշխված քանակության բաշխման համար նշված ժամկետը*** տնտեսվարողների համար ***իրատեսական չէ***՝ հիմք ընդունելով երրորդ երկրից լոգիստիկ շղթայով ներմուծման հնարավորությունները:  Այս առումով, Նախագծի հիմնավորման մեջ բարձրացված խնդրի լուծման նպատակով առաջարկում ենք սահմանված ժամկետները հանելու և այդ նորմին ժամանակավոր գործողություն տալու փոխարեն վերնայել սահմանված՝ սեպտեմբերի 10-ից մինչև 30-ը ժամկետը: | **Չի ընդունվել**  Հաշվի առնելով նշյալ նախագծի ընդունման ժամկետի կանխատեսման անհնարինությունը՝ նպատակահարմար չենք գտնում վերանայել Հայաստանի Հանրապետության կառավարության 2020 թվականի դեկտեմբերի 30-ի N 2209-Ն որոշմամբ սահմանված ժամկետը և այդ պատճառով առաջարկվում է Նախագծի 1-ին կետի 2-րդ ենթակետով սահմանված նորմին ժամանակավոր գործողություն տալը։ | | |
| 1. Նախագծի 1-ին կետի 3-րդ ենթակետի նոր խմբագրությամբ շարադրվող 16-րդ կետում «մասով» բառից հետո առաջարկում ենք լրացնել «հիշյալ ծավալը» բառերը, քանի որ հիշյալ կետը Նախագծով առաջարկվող նման ձևակերպմամբ անհասկանալի է: | **Ընդունվել է** | | |
| 4․ ՀՀ ՎԱՐՉԱՊԵՏԻ ԱՇԽԱՏԱԿԱԶՄԻ  ԻՐԱՎԱԲԱՆԱԿԱՆ ՎԱՐՉՈՒԹՅՈՒՆ | | |  |
|  |
| **ԵԶՐԱԿԱՑՈՒԹՅՈՒՆ**  Հայաստանի Հանրապետության կառավարության 2020 թվականի դեկտեմբերի 30-ի N 2209-Ն որոշման մեջ փոփոխություններ կատարելու մասին ՀՀ կառավարության որոշման նախագծի (այսուհետ՝ նախագծի) վերաբերյալ   1. Նախագծի 3-րդ կետն անհրաժեշտ է համապատասխանեցնել «Նորմատիվ իրավական ակտերի մասին» օրենքի 13-րդ հոդվածի 4-րդ մասի 2-րդ կետի պահանջներին: | **Ընդունվել է** | | |